А я ведаю, што, напрыклад, у Фінляндыі такое ёсць і спакойна існуе ва ўмовах рынкавай эканомікі. Згодны, можна сказаць, што гэта экзатычны прыклад. Добра, возьмем любы іншы звычайны дробны бізнес, якім бы хацеў займацца маладзён. Той жа рамонт ровараў. Ці дае дзяржава магчымасці без вялікіх укладанняў адкрыць сваю справу? Ці існуе нейкая праграма падтрымкі маладзёжнага бізнесу, які вырашае не толькі эканамічныя (дробны бізнес добра падымае эканоміку), але і сацыяльныя, як звычайнае стварэнне працоўных месцаў маладым людзям? За мяжой такіх праграм хапае, у нас жа нешта ёсць, але на паперы. Максімум можна падвальчык у жылым доме танна арандаваць, што слаба вырашае праблему. І гэта толькі бізнес!